I juni [[1654]] abdicerede den svenske [[Kristina af Sverige|dronning Kristina]], og hun efterfulgtes af sin fætter [[Karl 10. Gustav af Sverige|Karl X Gustav]], der var interesseret i at udvide Sveriges magtområde. Siden slutningen på Trediveårskrigen med den [[Westfalske fred]] i 1648 havde Sverige været i besiddelse af [[Forpommern]] med [[Rügen]] og [[Stettin]] samt [[Wismar]], [[Bremen]] og [[Verden (Aller)|Verden]]. Derfor måtte Sverige, ifølge Karl Gustav, enten klemme Danmark yderligere eller sikre de nordtyske positioner mod Polen og Rusland. Da han fik nys om et snarligt russisk angreb på Polen, kom han det i forkøbet og angreb Polen i [[1656]] og erobrede [[Warszawa]] og [[Kraków]]. Det lykkedes også Karl X Gustav at slå et katolsk-nationalt oprør ned. Det fik Rusland til at søge forbund med Danmark, og Frederik 3. anede en mulighed for at få revanche mod Sverige.
Historie